कभी पूल, कभी साइकिलिंग, तो कभी पति के साथ किया रोमांटिक डांस
अनुपमा फेम रुपाली गांगुली ने शेयर किया वेकेशन का वीडियो
अनुपमा फेम रुपाली गांगुली ने अपने फैमिली ट्रिप का एक वीडियो सोशल मीडिया पर शेयर किया है। रुपाली के साथ वीडियो में उनके पति अश्विन और बेटे भी नजर आ रहे हैं। ट्रिप के दौरान तीनों ने जमकर मस्ती की। वीडियो में रुपाली पूल में बेटे के साथ मस्ती करती दिखाई दीं। उन्होंने पति के साथ रोमांटिक डांस भी किया।
वीडियो शेयर कर उन्होंने कैप्शन में लिखा, '6 फरवरी का दिन था। मैं अपने परिवार और मेरी के साथ वापस यह आ गई हूं। मेरी मस्ती की एक झलक है। अश्विन, रुद्रांश और मैंने यहां धमाल मचा दिया, कमाल का अनुभव रहा'।
बॉडी शेमिंग का शिकार हुई थीं रुपाली 
रुपाली गांगुली ने हाल ही में बताया कि बेटे को जन्म देने के बाद उनका वजन तेजी से बढ़ा था। वह न केवल बॉडी इमेज के मुद्दों से जूझ रही थी, बल्कि उन्हें बहुत आलोचनाओं का भी सामना करना पड़ा था। उनका वजन करीब 83 किलोग्राम था। इस वजह से उन्होंने अपने घर से बाहर जाना बंद कर दिया था क्योंकि वह उसे देखने के बाद लोगों की प्रतिक्रिया से डरती थी।
अनुपमा के लिए पहली पसंद नहीं थीं रुपाली 
रिपोर्ट्स के मुताबिक, रूपाली गांगुली 'अनुपमा' के लिए पहली पसंद नहीं थीं। रुपाली को 'अनुपमा' ऑफर करने से पहले शो के मेकर्स ने कई और एक्ट्रेसेस को ऑफर किया था। इन नामों में साक्षी तंवर, जूही परमार, गौरी प्रधान और यहां तक कि मोना सिंह भी शामिल हैं।